**SEAT Córdoba WRC** on SEATin valmistama SEAT Córdoba -henkilöautoon pohjautuva World Rally Car -auto, jolla SEAT Sport kilpaili rallin maailmanmestaruussarjassa kausina 1998–2001.

Kilpailuhistoria
----------------

Voitettuaan kolme perättäistä 2-litraisten autojen cupin mestaruutta vuosina 1996–1998 Ibiza Kit Carilla SEAT Sport siirtyi kilpailemaan World Rally Car -luokkaan. Päätös WRC-auton rakentamisesta tehtiin alkuvuodesta 1997. Auton pohjaksi valikoitui SEAT Córdoba, sillä Ibiza oli liian lyhyt WRC-luokan ralliautoksi. Córdoba ei kuitenkaan ollut ralliautoksi ihanteellinen, sillä se oli liian pitkä ja lisäksi etupainoinen. Nopea aikataulu auton kehityksessä johti siihen, että SEAT ulkoisti suuren osan autosta alihankkijoille. Moottorin valmisti Snobeck, voimansiirron Prodrive, vaihteiston Hewland ja korin Matter Motorsport. Projektin pääinsinööri oli aiemmin Citroën Sportilla työskennellyt Benoit Bagur.

Córdoba WRC esiteltiin Porton autonäyttelyssä toukokuussa 1998. Sen ensimmäinen MM-osakilpailu oli Suomen ralli 1998, jonka lisäksi se osallistui kaudella 1998 vain kolmeen ralliin kauden lopussa. Näistä kilpailuista paras tulos oli Harri Rovanperän kuudes sija Walesin rallissa. Tallin tavoitteena oli kerätä kokemusta kilpailuista eri alustoilla ja kehittää niiden pohjalta autoa kaudeksi 1999.

Kaudeksi 1999 Rovanperän tallikaveriksi tuli Piero Liatti. Kauden avausrallissa Monte Carlossa he ajoivat hyviä erikoiskoeaikoja, mukaan lukien yhden pohja-ajan, ja sijoittuivat kuudenneksi ja seitsemänneksi. Sen jälkeen menestystä ei kuitenkaan tullut lukuisten keskeytysten ja riittämättömän suorituskyvyn vuoksi. Ainoastaan Rovanperä saavutti pisteitä ajettuaan Safari-rallissa kuudenneksi, kunnes Uuden-Seelannin rallissa Liattin tilalla ajanut Toni Gardemeister saavutti Córdoba WRC:n ensimmäisen palkintosijan ajettuaan kolmanneksi. Seuraavassa kilpailussa, Suomen rallissa, autosta esiteltiin uusi Evo2-päivitysversio. Alkuperäiseen autoon verrattuna siinä oli suurempi turboahdin, aktiivinen tasauspyörästön lukko myös taka-akselilla ja aerodynaamisia päivityksiä. Päivitetty versio keräsi pisteitä Suomen ja Kiinan ralleista, ja Rovanperä ajoi sillä kolmanneksi kauden päättäneessä Walesin rallissa.

Kaudeksi 2000 Rovanperä ja Liatti korvattiin Gardemeisterilla ja Didier Auriolilla. Monte Carlossa Córdoba oli jälleen hyvässä vauhdissa ja sijoittui Gardemeisterin ajamana neljänneksi. Sitä seuranneet tulokset olivat kuitenkin pettymys, sillä kausi oli ulosajojen ja luotettavuusongelmien täyttämä. Poikkeuksen toi Safari-ralli, jossa Auriol sijoittui kolmanneksi. Suomen ralliin tuotiin jälleen uusi päivitysversio, Evo3, jota oli aiempiin malleihin verrattuna kevennetty ja etupuskuria muokattu. Tulokset eivät kuitenkaan parantuneet, ja loppukauden ainoa pistesijoitus oli Gardemeisterin kuudes sija Australian rallissa.

Kauden 2000 aikana SEAT ilmoitti vetäytyvänsä rallin MM-sarjasta, ja kausi 2000 jäi täten Córdoba WRC:n viimeiseksi täydeksi kaudeksi, joskin vielä kaudella 2001 SEAT Sport osallistui autolla joihinkin ralleihin. Yksityiskuljettajien ajamana Córdoba WRC:tä nähtiin MM-osakilpailuissa vielä muutaman vuoden ajan. Kaikkiaan Córdoba WRC:tä valmistettiin 22 kappaletta.

Rallin MM-sarjan tulokset
-------------------------

(Tulosselitteet)

Lähde: 

| Kausi | Talli | Kuljettaja | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | SEAT Sport |  | MON | SWE | KEN | POR | ESP | FRA | ARG | GRE | NZL | FIN | ITA | AUS | GBR |  |  |  | 1 | 5. |
| Suomi Harri Rovanperä |  |  |  |  |  |  |  |  |  | 11 | Kesk. | 11 | 6 |  |  |  |
| Espanja Oriol Gómez |  |  |  |  |  |  |  |  |  | Kesk. |  |  |  |  |  |  |
| Belgia Marc Duez |  |  |  |  |  |  |  |  |  |  | 16 | Kesk. |  |  |  |  |
| Iso-Britannia Gwyndaf Evans |  |  |  |  |  |  |  |  |  |  |  |  | Kesk. |  |  |  |
| 1999 | SEAT Sport |  | MON | SWE | KEN | POR | ESP | FRA | ARG | GRE | NZL | FIN | CHN | ITA | AUS | GBR |  |  | 23 | 5. |
| Suomi Harri Rovanperä | 7 | 16 | 6 | Kesk. | 14 | 13 | Kesk. | Kesk. | Kesk. | 5 | 5 | 16 | 6 | 3 |  |  |
| Italia Piero Liatti | 6 |  | Kesk. | Kesk. | 10 | 9 | Kesk. | Kesk. |  |  | Kesk. | Kesk. |  |  |  |  |
| Suomi Marcus Grönholm |  | Kesk. |  |  |  |  |  |  |  |  |  |  |  |  |  |  |
| Suomi Toni Gardemeister |  |  |  |  |  |  |  |  | 3 | 6 |  | Kesk. | 16 | Kesk. |  |  |
| Iso-Britannia Gwyndaf Evans |  |  |  |  |  |  |  |  |  |  |  |  |  | Kesk. |  |  |
| 2000 | SEAT Sport |  | MON | SWE | KEN | POR | ESP | ARG | GRE | NZL | FIN | CYP | FRA | ITA | AUS | GBR |  |  | 11 | 5. |
| Ranska Didier Auriol | Kesk. | 10 | 3 | 10 | 13 | Kesk. | Kesk. | Kesk. | 11 | Kesk. | 8 | 17 | 8 | 9 |  |  |
| Suomi Toni Gardemeister | 4 | Kesk. | Kesk. | 9 | Kesk. | Kesk. | Kesk. | Kesk. | Kesk. | Kesk. | 11 | Kesk. | 6 | 12 |  |  |
| Suomi Harri Rovanperä |  | 12 |  |  |  |  |  |  |  |  |  |  |  | 10 |  |  |
| Iso-Britannia Gwyndaf Evans |  |  |  |  |  |  |  |  |  |  |  |  |  | Kesk. |  |  |
| Seat Hertz Team | Portugali Rui Madeira |  |  |  | 14 |  |  |  |  |  |  |  |  |  |  |  |  | 0 | – |
| Salvador Cañellas Jr. | Espanja Salvador Cañellas Jr. |  |  |  |  | Kesk. |  |  |  |  |  |  |  |  |  |  |  | 0 | – |
| Raphael Sperrer | Itävalta Raphael Sperrer |  |  |  |  |  |  |  |  | 12 |  |  |  |  |  |  |  | 0 | – |
| SEAT Sport Belgium | Belgia Renaud Verreydt |  |  |  |  |  |  |  |  |  |  |  | 18 |  |  |  |  | 0 | – |
| 2001 | SEAT Sport |  | MON | SWE | POR | ESP | ARG | CYP | GRE | KEN | FIN | NZL | ITA | FRA | AUS | GBR |  |  | 0 | – |
| Espanja Marc Blázquez |  |  | 16 | Kesk. | Kesk. | Kesk. |  |  |  |  |  |  |  |  |  |  |
| Espanja Salvador Cañellas Jr. |  |  |  | Kesk. |  |  |  |  |  |  |  |  |  |  |  |  |
| Iso-Britannia Gwyndaf Evans |  |  |  |  |  |  |  |  |  |  |  |  |  | Kesk. |  |  |
| Matthias Kahle | Saksa Matthias Kahle |  |  |  |  |  |  | Kesk. |  |  |  |  |  |  |  |  |  | 0 | – |
| 2004 | Balkan Racing |  | MON | SWE | MEX | NZL | CYP | GRE | TUR | ARG | FIN | GER | JPN | GBR | ITA | FRA | ESP | AUS | 0 | – |
| Romania Dan Girtofan |  |  |  |  |  |  |  |  |  |  |  | Kesk. |  |  |  |  |
| 2005 | Joan Ollé |  | MON | SWE | MEX | NZL | ITA | CYP | TUR | GRE | ARG | FIN | GER | GBR | JPN | FRA | ESP | AUS | 0 | – |
| Espanja Joan Ollé |  |  |  |  |  |  |  |  |  |  |  |  |  |  | 37 |  |
| 2006 | Jordi Zurita |  | MON | SWE | MEX | ESP | FRA | ARG | ITA | GRE | GER | FIN | JPN | CYP | TUR | AUS | NZL | GBR | 0 | – |
| Espanja Jordi Zurita |  |  |  | 33 |  |  |  |  |  |  |  |  |  |  |  |  |

Lähteet
-------

1. 1 2 3 4 5 6 7  Seat Córdoba WRC: an unfinished story  22.10.2018. WRC Wings. Viitattu 31.8.2022. (englanniksi)
2. ↑  Seat Cordoba WRC Juwra.com. Viitattu 31.8.2022. (englanniksi)
3. ↑  Seat Cordoba WRC Evo2 Juwra.com. Viitattu 31.8.2022. (englanniksi)
4. ↑  Seat Cordoba WRC Evo3 Juwra.com. Viitattu 31.8.2022. (englanniksi)
5. 1 2  Seat Cordoba WRC - Stats - WRC eWRC Results. Viitattu 31.8.2022. (englanniksi)